Α2 Εθνική ποδοσφαίρου ανδρών 2023-24

Η **Super League 2 2023–2024**, ήταν η 5η σεζόν της Super League 2, του ελληνικού επαγγελματικού πρωταθλήματος δεύτερης κατηγορίας για ποδοσφαιρικούς συλλόγους, μετά την αναδιάρθρωση του συστήματος του ελληνικού πρωταθλήματος ποδοσφαίρου.

Η έναρξη του πρωταθλήματος ξεκίνησε το διήμερο 23 και 24 Σεπτεμβρίου 2024 και ολοκληρώθηκε στις 22 Μαΐου 2024.

## Διοργάνωση
Το πρωτάθλημα διεξήχθη με τη συμμετοχή 24 συνολικά ομάδων, έξι λιγότερων από την προηγούμενη περίοδο, που χωρίστηκαν σε δύο ομίλους. Η προθεσμία για υποβολή δηλώσεων συμμετοχής ορίστηκε στις 2 Αυγούστου 2023. Ο διαχωρισμός των ομίλων και η κλήρωση έγιναν στις 11 Σεπτεμβρίου.

Το πρωτάθλημα προβλεπόταν να διεξαχθεί με 26 ομάδες. Ο Απόλλων Σμύρνης δεν δήλωσε συμμετοχή και αντικαταστάθηκε από την πρώτη επιλαχούσα ομάδα από την Γ΄ Εθνική, τον Γιούχτας Αρχανών, που είχε καταλάβει την 5η θέση των play off ανόδου. Πριν την κλήρωση ο Ο.Φ. Ιεράπετρας δήλωσε αποχώρηση από το πρωτάθλημα, χωρίς όμως να αντικατασταθεί. Έτσι η κλήρωση περιλάμβανε 25 ομάδες σε δυο ομίλους των 13 και 12 ομάδων.

Ο Αλμωπός Αριδαίας αν και συμμετείχε κανονικά στην κλήρωση, αποβλήθηκε από το πρωτάθλημα ύστερα από απόφαση του Πειθαρχικού Οργάνου της Super League 2 καθώς δεν εξασφάλισε πιστοποιητικό συμμετοχής από την Ε.Ε.Α.. Μετά από μία εβδομάδα η ομάδα δικαιώθηκε από την Επιτροπή Εφέσεων, αλλά αποβλήθηκε οριστικά λίγες μέρες αργότερα με απόφαση του Διοικητικού Συμβουλίου της διοργανώτριας αρχής. Έτσι η κατηγορία έμεινε οριστικά με 24 ομάδες, χωρίς να γίνει εκ νέου κλήρωση στον Α΄ Όμιλο.

Για τρίτη συνεχόμενη χρονιά συμμετείχαν και οι Β΄ ομάδες του Ολυμπιακού, του Π.Α.Ο.Κ., του Παναθηναϊκού και της Α.Ε.Κ., οι οποίες από αυτή την αγωνιστική περίοδο μπορούσαν να υποβιβαστούν.

### Σύστημα Διεξαγωγής
Το πρωτάθλημα διεξήχθη σε δύο φάσεις. Στην πρώτη φάση σε κάθε όμιλο, κάθε ομάδα αντιμετώπισε όλους τους αντιπάλους δυο φορές (εντός και εκτός έδρας, συνολικά 22 αγώνες, σε 22 αγωνιστικές στον Α΄ και 22 αγωνιστικές  στον Β΄ όμιλο). Στο τέλος της πρώτης φάσης υποβιβάστηκαν απευθείας οι ομάδες που κατέλαβαν τη 12η θέση σε κάθε όμιλο.

Η δεύτερη φάση περιλάμβανε αγώνες κατάταξης (play off και play out) για την πρώτη θέση του ομίλου και την άνοδο στη Super League 1, και για τον υποβιβασμό τριών ακόμα ομάδων, αυτών που κατέλαβαν τις θέσεις 9 έως 11.

Στα play off συμμετείχαν οι πέντε πρώτες στη βαθμολογία της πρώτης φάσης, και αγωνίστηκαν δυο φορές με τις υπόλοιπες, εντός και εκτός έδρας, περιλαμβάνοντας 10 αγωνιστικές και 8 αγώνες για κάθε ομάδα. Στα play off οι ομάδες εισήλθαν με το ήμισυ των βαθμών που είχαν κερδίσει στην πρώτη φάση.

Στα play out συμμετείχαν οι ομάδες που κατέλαβαν τις θέσεις 6η έως 11η στην κανονική περίοδο. Όπως και στα play off, οι ομάδες ξεκίνησαν με το ήμισυ των βαθμών που συγκέντρωσαν στην πρώτη φάση και αγωνίστηκαν με τις υπόλοιπες σε διπλούς αγώνες εντός και εκτός έδρας (10 αγωνιστικές, 10 αγώνες για κάθε ομάδα). Οι ομάδες που κατέλαβαν τις τρεις τελευταίες θέσεις στα play out, υποβιβάστηκαν στην Γ΄ Εθνική Κατηγορία.

## Αλλαγές ομάδων

### Από τη Super League 2
**Προβιβάστηκαν στη [[Σούπερ Λίγκα 2022–23|Super League 1]]**

* Πανσερραϊκός (Πρωταθλήτρια Α΄ Ομίλου)
* Κηφισιά (Πρωταθλήτρια Β΄ Ομίλου)

**Υποβιβάστηκαν στην [[Γ΄ Εθνική ποδοσφαίρου ανδρών|Γ΄ Εθνική Κατηγορία]]**

* Βέροια
* Θεσπρωτός Ηγουμενίτσας 
* Προοδευτική
* Επισκοπή Ρεθύμνου

**Υποβιβάστηκαν στα Τοπικά Πρωταθλήματα**
* Ηρακλής Λάρισας (δήλωσε συμμετοχή στην Α΄ Κατηγορία Ε.Π.Σ. Λάρισας)
* Απόλλων Λάρισας (υποβιβάστηκε στην Α΄ Κατηγορία Ε.Π.Σ. Λάρισας λόγω αποχώρησης)
* ΠΑΟ Ρουφ (δήλωσε συμμετοχή στην Α΄ Κατηγορία Ε.Π.Σ. Αθηνών)
* Ηρόδοτος (δήλωσε συμμετοχή στην Α1 Κατηγορία Ε.Π.Σ. Ηρακλείου)

**Δε δήλωσαν συμμετοχή**
* Απόλλων Σμύρνης (δήλωσε συμμετοχή στην Γ΄ Εθνική Κατηγορία)
* Ιεράπετρα (δήλωσε συμμετοχή στην Α΄ Κατηγορία Ε.Π.Σ. Λασιθίου)

###### 

**Υποβιβάστηκαν από τη [[Σούπερ Λίγκα 2022–23|Super League 1]]**
* Ιωνικός
* Λεβαδειακός

**Προβιβάστηκαν από τη [[Γ΄ Εθνική ποδοσφαίρου ανδρών 2022-2023|Γ΄ Εθνική Κατηγορία]]**
* Αιολικός Μυτιλήνης
* Καμπανιακός Χαλάστρας
* Κοζάνη
* Τηλυκράτης Λευκάδας
* Γιούχτας Αρχανών

## Α΄ Όμιλος
Η σύνθεση του Α΄ Ομίλου.
### Ομάδες

### Βαθμολογία

### Αποτελέσματα

## Β΄ Όμιλος
Η σύνθεση του Β΄ Ομίλου
### Ομάδες

### Βαθμολογία

### Αποτελέσματα

## Play Off
### Α΄ Όμιλος

### Αποτελέσματα Α΄ Ομίλου

### Β΄ Όμιλος

### Αποτελέσματα Β΄ Ομίλου

## Play Out
### Α΄ Όμιλος

### Αποτελέσματα Α΄ Ομίλου

### Β΄ Όμιλος

### Αποτελέσματα Β΄ Ομίλου

## Παραπομπές


## Εξωτερικοί σύνδεσμοι
* 

Κατηγορία:Α2 Εθνική κατηγορία ποδοσφαίρου ανδρών Ελλάδας
Κατηγορία:Εγχώρια ποδοσφαιρικά πρωταθλήματα 2023–2024